Diari Oficial de la Generalitat Valenciana


Sumari del DOGV 2258, del 03-05-1994 (1994/831294)

ACORD de 26 d'abril de 1994, del Govern Valencià, pel qual s'adjudiquen definitivament les concessions d'emissores de radiodifusió sonora en ones mètriques amb modulació de freqüència a les localitats de la Vila Joiosa i Sagunt.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2258

Data del DOGV
:   03-05-1994

Secció del DOGV
:   ALTRES DISPOSICIONS

Número del document
:   1994/831294


Data del document
:   26-04-1994

Organisme emissor
:   Presidència de la Generalitat

Tipus de document
:   Acord

ACORD de 26 d'abril de 1994, del Govern Valencià, pel qual s'adjudiquen definitivament les concessions d'emissores de radiodifusió sonora en ones mètriques amb modulació de freqüència a les localitats de la Vila Joiosa i Sagunt. [94/2715]  
El Govern Valencià, en la reunió del dia 26 d'abril de 1994, adoptà l'acord següent:  
El Consell de Ministres, mitjançant l'acord adoptat en la reunió de 10 de setembre de 1982, adjudicà provisionalment a la societat MANITA, SA el servei públic de radiodifusió sonora en ones mètriques amb freqüència modulada a les localitats de la Vila Joiosa i Sagunt, ambdues amb caràcter comercial, i en les freqüències 95.0 i 104.1, respectivament.  
Després de superar diverses dificultats de tipus tècnic, la Direcció General de Telecomunicacions va inspeccionar satisfactòriament les citades emissores, i es va concedir l'acta de conformitat final a l'emissora de Sagunt el 21 de juliol de 1992, i a la de la Vila Joiosa el 2 de juny de 1993.  
La Generalitat Valenciana és competent per a elevar a definitives les citades concessions, atorgades provisionalment per l'administració de l'Estat, de conformitat amb l'article 149.1.27 de la Constitució espanyola, en relació amb el Reial Decret 1126/1985, de 19 de juny, de traspàs de funcions de l'Estat en matèria de Mitjans de Comunicació Social.  
Així doncs, complerts els tràmits administratius i les condicions tècniques previstes en les disposicions vigents, a proposta de la Presidència de la Generalitat Valenciana, el Govern Valencià  
ACORDA:  
Primer  
Atorgar a MANITA, SA les concessions definitives d'emissores de radiodifusió sonora en ones mètriques amb modulació de freqüència en la Vila Joiosa i Sagunt, amb subjecció a les normes contingudes en el Decret 40/1989, de 13 de març, del Govern Valencià, i d'altres normes d'aplicació.  
Segon  
Les característiques tècniques que s'assignen a les esmentades emissores, d'acord amb els projectes tècnics aprovats, són les reflectides en l'annex.  
Les freqüències assignades queden condicionades, en el seu cas, al tràmit de la seua coordinació internacional.  
Tercer  
Els adjudicataris queden obligats al compliment dels requisits i de les obligacions establertes en la Llei 31/1987, de 18 de desembre, d'Ordenació de les Telecomunicacions, modificada per la Llei 32/1992, de 3 de desembre, i en el Decret 40/1989, de 13 març, del Govern Valencià, així com dels compromisos assumits en el procés d'adjudicació i que serviren de base per a efectuar la concessió provisional.  
Contra aquest acord, que posa fi a la via administrativa, és procedent interposar, després de la comunicació prèvia preceptiva al Govern Valencià, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la notificació o la publicació d'aquest acord en el Diari Oficial de la Generalitat Valenciana, de conformitat amb allò establert en els articles 48, 109 c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de la citada Llei 30/1992), sense perjudici que els interessats puguen exercir qualsevol altre recurs que estimen oportú.  
ANNEX  
La Vila Joiosa  
- Coordenades: 38º 30' 43" N  
 00º 15' 40" W  
- Cota (m): 120  
- Denominació de l'emissió: 256KF8EHF  
- Freqüència (MHz): 95.0  
- Potència radiada aparent màxima (w): 1200  
- Potència màxima nominal de l'equip transmissor (w): 1000  
- Potència d'eixida autoritzada de l'equip transmissor (w): 768  
- Sistema radiant: 2 dipols. Omnidireccional.  
- Altura sobre el sòl del centre elèctric de l'antena (m): 28  
- Altura de l'antena (m): 30  
- Altura efectiva màxima (m): 148  
- Polarització: Mixta  
Sagunt  
- Coordenades: 39º 41' 18" N  
 00º 15' 36" W  
- Cota (m): 58  
- Denominació de l'emissió: 256KF8EHF  
- Freqüència (MHz): 104.1  
- Potència radiada aparent màxima (w): 2000  
- Potència màxima nominal de l'equip transmissor (w): 1000  
- Potència d'eixida autoritzada de l'equip transmissor (w): 740  
- Sistema radiant: 4 dipols. Omnidireccional  
- Altura sobre el sòl del centre elèctric de l'antena (m): 28  
- Altura de l'antena (m): 82  
- Polarització: mixta.  
València, 26 d'abril de 1994  
El conseller secretari del Govern Valencià,  
LUIS BERENGUER FUSTER